Mošonský Dunaj

Mošonský Dunaj () je rieka a riečne rameno Dunaja na Slovensku a v Maďarsku s dĺžkou približne 121,5 km.

Od hlavného toku sa oddeľuje na pravom brehu z Hrušovskej zdrže Vodného diela Gabčíkovo pri slovenskom Čunove, odvádzajúc vodu z MVE Mošoň. Ďalej pokračuje na maďarskom území cez nížinatú oblasť Malej dunajskej kotliny, kde preteká cez mestá Mosonmagyaróvár a Győr, pričom sa doňho vlievajú pravostranné prítoky Litava, Rábca a Rába. Napokon sa vlieva naspäť do hlavného koryta pri obci Vének.

Územie medzi Mošonským Dunajom a hlavným korytom Dunaja sa nazýva Malý Žitný ostrov ().

Obce na toku 

Pravý breh Čunovo (mestská časť Bratislavy), Rajka, Bezenye, Mosonmagyaróvár, Kimle, Mecsér, Öttevény, Kunsziget, Abda, Győr

Ľavý breh Dunakiliti, Feketeerdő, Halászi, Máriakálnok, Mosonmagyaróvár, Kimle, Hédervár, Ásványráró, Dunaszentpál, Dunaszeg, Győrladamér, Győrzámoly, Győrújfalu, Győr, Kisbajcs, Vének

Galéria

Iné projekty

Zdroj 

Rieky na Slovensku
Rieky v Maďarsku
Povodie Dunaja
Vodné toky v Bratislave